बूटा कटाई से अच्छा तेंदूपत्ता मिलेगा
भानुप्रतापपुर। जिला वनोपज सहकारी संघ पश्चिम भानुप्रतापपुर ने संघ गोदाम में 2017 सीजन का तेंदूपत्ता शाख कर्तन सह प्रशिक्षण का आयोजन किया। प्रबंध संचालक राम अवतार दुबे ने शाख कर्तन के संबंध में विस्तार से जानकारी दी और कहा अच्छी गुणवत्ता के तेंदूपत्ता के लिए शाख कर्तन का विशेष महत्व रहता है। इसमें ध्यान रखा जाना चाहिए कि प्रकृति को कोई नुकसान न हो बूटा कटाई जमीन की सतह से तेज धार से करना चाहिए। वनोपज संघ प्रदेश उपाध्यक्ष टीकम टांडिया ने कहा संग्रहण दर 18 सौ रुपए मानक बोरा किया गया है। उन्होंने लोगों से कहा अच्छी बूटा कटाई करें ताकि अच्छी गुणवत्ता का तेंदूपत्ता मिले, संग्राहकों को अच्छा लाभ मिले। एसडीओ आरएस मंडावी ने शाख कर्तन के साथ पौधों को आग से बचाने के संबंध में बताया। कार्यशाला में वन परिक्षेत्र कोयलीबेड़ा के प्राथमिक वनोपज समिति के सदस्य, अध्यक्ष, संचालक सदस्य, प्रबंधक, फड़ मुंशी, अभिरक्षक शामिल हुए।
hin_Deva hin_Deva